Държавен вестник, бр. 67, 2013 г., стр. 25

БРОЙ  67	
Д Ъ Р Ж А В Е Н  В Е С Т Н И К 	
СТР.  25  
Ч А С Т  Ш Е С Т А
СЪДОПРОИЗВОДСТВО
Г л а в а  п ъ р в а
ОБРАЗУВАНЕ И ДВИЖЕНИЕ НА ДЕЛАТА
Чл. 85. (1) Новопостъпилите жалби, проте­
сти, касационни жалби, касационни протести, 
частни жалби, частни протести, молби за 
отмяна, жалби за бавност, молби за налагане 
на санкции по АПК и други се вписват от 
деловодителя от служба „Регистратура“ в деня 
на получаването им във входящия дневник, 
като входящият номер с дата на постъпване 
се поставя на първата страница.
(2) Регистрираните документи по ал. 1 се 
разпределят и насочват в деня на постъпва­
нето им към председателя на съда или към 
заместниците на председателя, ръководещи 
колегиите, съобразно специализацията по 
материя.
(3) Нередовните документи по ал. 1 се 
оставят без движение с разпореждане на 
председателя на съда или заместниците на 
председателя, ръководещи колегиите, или с 
определение на съдебен състав. Преписките 
по тях се съхраняват в отделни папки в де­
ловодствата.
(4) Председателят на съда, заместниците на 
председателя, ръководещи колегиите, или оп­
равомощени от тях председатели на отделения 
образуват дело най-късно на следващия ден, 
ако са налице процесуалните предпоставки 
за това, като го насрочват в открито съдебно 
заседание или го разпределят за разглеждане 
в закрито съдебно заседание.
(5) Образуването на делата по ал. 4 се 
извършва, като се постави върху съпроводи­
телното писмо печат за ход в открито или 
закрито заседание.
(6) Печатът за ход в открито заседание съ­
държа следните данни: номер на делото, дата 
на съдебното заседание, дата на образуване 
на делото и подпис на лицето по ал. 4.
(7) Печатът за ход в закрито заседание 
съдържа следните данни: номер на делото, 
съдия докладчик, дата на образуване на делото 
и подпис на лицето по ал. 4.
Чл. 86. (1) Образуваното дело заедно с при­
ложеното към него първоинстанционно дело 
или административна преписка се предава в 
деловодствата на петчленните състави към 
колегиите или в деловодствата на отделени­
ята, където се поставя в папка по образец, 
утвърден със заповед на председателя на 
съда, и му се дава номер, който се генерира 
автоматично от деловодно-информационната 
система на съда. 
(2) Делото отново се докладва на предсе­
дателя на съда или на заместника на пред­
седателя, ръководещ колегията, които лично 
или чрез оправомощени от тях председатели 
на отделения попълват реквизитите на пе­
чатите за ход в открито заседание или за 
ход в закрито заседание по чл. 85, ал. 6 и 7, 
определят на принципа на случайния избор 
съдията докладчик посредством програмата 
за разпределение на делата по докладчици 
на принципа на случайния подбор и по реда 
на постъпването им и насрочват първото по 
делото заседание, ако то подлежи на разглеж­
дане в открито съдебно заседание.
(3) Лицата по ал. 2 вписват на предната 
корица на делото инициалите на съдията 
докладчик, датата, часа и залата на разглеж­
дане на делото и неговия вид и материя и 
го връщат в деловодството на колегията или 
отделението. Деловодителят въвежда данните 
по чл. 51, чл. 55, ал. 2 и чл. 56, ал. 2 в елек­
тронната папка на делото, в азбучния указател 
и в описната книга.
(4) Делото се предава на съдебния секретар 
към петчленните състави или към отделе­
нията за изготвяне на списъка на лицата за 
призоваване.
Чл. 87. (1) Въз основа на списъка по чл. 86, 
ал. 4 деловодителят отпечатва и изпраща 
призовките.
(2) Промени в списъците на лицата за при­
зоваване могат да се правят само въз основа 
на определение на съдебния състав.
(3) Призовките се прилагат по делата от съ­
дебните секретари преди съдебното заседание.
(4) Деловодителят предава така обработе­
ното дело в адвокатска стая.
(5) При необходимост от извършване на 
експертиза делото се предава от секретаря 
на назначеното вещо лице срещу разписка.
Чл. 88. (1) Първоинстанционните дела се 
докладват на съдията докладчик, след като 
се отпечатат и изпратят призовките по тях, 
с цел осигуряване на предварителна подго­
товка, комплектоване на административната 
преписка, допускане на искани доказателства 
и конституиране на заинтересовани страни.
(2) Молбите за спиране на допуснато пред­
варително изпълнение или за допускане на 
предварително изпълнение на административ­
ни актове от съда се докладват на съдията 
докладчик незабавно.
(3) Молбите, постъпващи по висящо дело, 
се докладват на съдията докладчик за разпо­
реждане или за постановяване на определение 
по хода на делото от съдебния състав.
Чл. 89. (1) При уважаване на касационна 
жалба от петчленен състав на съда и връщане 
на делото за ново разглеждане от друг три­
членен състав то се образува под нов номер.
(2) При уважаване на частна жалба от пет­
членен състав на съда и връщане на делото 
за продължаване на съдопроизводствените 
действия от същия тричленен състав делото 
продължава под стария номер.